La Jove Orquestra de la Generalitat actuarà dijous al Teatre Romà
24 de juliol 2017

![](/media/im0bwbyn/61-joveorquestra_c.jpg)  

La Jove Orquestra de la Generalitat interpretarà obres de Claude Debussy, Maurice Ravel i Dmitri Xostakóvitx dijous que ve al Teatre Romà, dins del programació de Sagunt a Escena. El director de la jove orquestra serà Pablo Rus Broseta i l’actuació començarà a les 22.30 hores.

Segons el director Rus Broseta, **“personalment m’atrauen les propostes artístiques heterogènies, per esta raó vaig idear aquest programa, a més de la idea de treballar amb els músics de la Jove Orquestra de la Generalitat Valenciana la flexibilitat davant d’un repertori divers”**.

Segons el programa, Pierre Boulez va dir sobre el _Preludi a la migdiada d’un faune_ que va ser a partir d’esta peça en què la música va començar a respirar d’una manera diferent. Se sol parlar sobre el color o l’harmonia de la música impressionista francesa, conceptes essencials. Boulez va encertar amb este concepte nou, ja que el fraseig i el discurs musical van canviar per sempre després d’esta peça clau per al desenvolupament de la música en els segles XX i XXI. Ravel, en peces com _La Valse_, va humanitzar d’alguna manera els conceptes purament sensitius de l’impressionisme amb el seu art càlid, pròxim i honest.

Probablement en les antípodes d’estes idees es troba Dmitri Xostakóvitx. Els esdeveniments polítics i socials entorn de la seua música només descobrixen una part del seu missatge. La seua qualitat sonora i la forma en què modela el so orquestral descobrixen la seua personalitat, de vegades d’una manera molt subtil.

*   [](http://www.facebook.com/sharer.php?u=https://aytosagunto.es/va/actualitat/la-jove-orquestra-de-la-generalitat-actuara-dijous-al-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/la-jove-orquestra-de-la-generalitat-actuara-dijous-al-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-jove-orquestra-de-la-generalitat-actuara-dijous-al-teatre-roma/ "Linked In")
*   [](mailto:?body=https://aytosagunto.es/va/actualitat/la-jove-orquestra-de-la-generalitat-actuara-dijous-al-teatre-roma/)